EkBass/fiwiki-20250220-pages-articles huggingface dataset:
Bernard Panafieu

Bernard Louis Auguste Paul Panafieu (26. tammikuuta 1931 – 12. marraskuuta 2017) oli katolisen kirkon ranskalainen pappi. Hänet nimitettiin yhdeksi kardinaaleista 21. lokakuuta 2003, ja hän osallistui uuden paavin valintaan vuoden 2005 konklaavissa. Panafieu toimi Marseillen arkkipiispana vuosina 1995–2006. ==Aiheesta muualla== *Catholic-hierarchy.org: Bernard Louis Auguste Paul Cardinal Panafieu Luokka:Ranskalaiset kardinaalit Luokka:Katoliset arkkipiispat Luokka:Vuonna 1931 syntyneet Luokka:Vuonna 2017 kuolleet
Aarne Karjalainen

Aarne Karjalainen (5. toukokuuta 1898 Kirvu – 3. toukokuuta 1965 Helsinki) oli suomalainen graafikko, joka suunnitteli postimerkkejä ja seteleitä. Karjalainen opiskeli Viipurin taiteenystäväin piirustuskoulussa ja sitten vuosina 1921–1922 Suomen Taideyhdistyksen piirustuskoulussa käyttögrafiikan opintosuunnalla. Hän työskenteli vuosina 1921–1929 Tilgmann Oy:n ja 1929–1934 Reklaamitoimiston palveluksessa ja sitten Suomen Pankin setelipainossa vuosina 1934–1963 aluksi arvopaperitaiteilijana ja viimeksi piirustusosaston esimiehenä. Karjalainen piirsi 36 postimerkkiä sekä suunnitteli ja piirsi vuosina 1939 ja 1945 5000 markan setelin. == Lähteet == * Kalle Vaarnas: Suomen postimerkkitaiteilijat. Mitä-Missä-Milloin vuosikirja 1974 * Suomen Pankki: Historiallisia suomalaisia seteleitä ja metallirahoja * Kuolleita (maksullinen artikkeli) Helsingin Sanomat 7.5.1965, HS Aikakone. Luokka:Suomalaiset graafiset suunnittelijat Luokka:Vuonna 1898 syntyneet Luokka:Vuonna 1965 kuolleet
Rough Draft Studios

Rough Draft Studios, Inc. (RDS) on animaatiostudio, jonka perusti Gregg Vanzo. Sen pääkonttorit ovat Glendalessa, Kaliforniassa, ja sen toinen studio on Rough Draft Korea Soulissa, Korean tasavallassa. Rough Draft Studios on yksi Simpsonien, Paavo Pesusienen ja Futuraman animaatiostudioista. == Lähteet == == Aiheesta muualla == * Viralliset nettisivut Luokka:Yhdysvaltalaiset animaatiostudiot Luokka:Eteläkorealaiset yritykset
Arthur Ford

Arthur Ford (8. tammikuuta 1897 – 4. tammikuuta 1971) oli yhdysvaltalainen meedio. Hänet vihittiin alun perin protestanttiseksi papiksi, mutta hän siirtyi spiritualismin pariin 1920-luvulla. Ford tunnettiin muun muassa tapauksesta, jossa yhdysvaltalaispappi James Pike uskoi pystyvänsä kommunikoimaan kuolleen poikansa kanssa Fordin kautta. Myöhemmin Ford väitti kommunikoineensa myös Piken itsensä kanssa, kun tämä vuonna 1969 katosi ja myöhemmin löytyi kuolleena. == Lähteet == Luokka:Yhdysvaltalaiset psyykikot Luokka:Vuonna 1897 syntyneet Luokka:Vuonna 1971 kuolleet
Luca Agamennoni

Luca Agamennoni (s. 8. elokuuta 1980 Livorno) on italialainen soutaja ja olympiamitalisti. Hän oli mukana Italian pronssia voittaneessa joukkueessa Ateenan olympialaisissa 2004 perämiehettömän nelikon kilpailussa ja neljä vuotta myöhemmin Pekingin Olympialaisissa 2008 Agamennoni voitti hopeaa pariaironelosessa. ==Lähteet== Luokka:Italialaiset soutajat Luokka:Italialaiset olympiamitalistit Luokka:Vuonna 1980 syntyneet Luokka:Elävät henkilöt
James Pike

James Albert Pike (14. helmikuuta 1913 – syyskuu 1969) oli yhdysvaltalainen episkopaalisen kirkon pappi. Hänet vihittiin papiksi vuonna 1946, ja hän toimi Kalifornian piispana vuosina 1958–1966. Pike oli kristittyjen keskuudessa radikaali ajattelija, joka kyseenalaisti useita uskon perusoppeja. Vuonna 1966 Piken poika Jim teki itsemurhan New Yorkissa. Tämän jälkeen Pike väitti todistaneensa toistuvaa poltergeistia kotonaan. Hän pyrki aktiivisesti yhteyteen edesmenneen poikansa kanssa jopa meedio Arthur Fordin välityksellä. Hän kuoli epäselvissä olosuhteissa syyskuussa 1969 autonsa hajottua Israelin autiomaahan. == Lähteet == Luokka:Yhdysvaltain episkopaalisen kirkon piispat Luokka:Vuonna 1913 syntyneet Luokka:Vuonna 1969 kuolleet
Primera Travel Group

Primera Travel Group (myöhemmin TravelCo Nordic) oli pohjoismaalainen valmismatkojen myyjä, joka toimi 2010-luvulla Skandinaviassa, Suomessa ja Irlannissa lukuisten eri matkatoimistojen kautta. Yhtiön oman Primera Air -lentoyhtiön mentyä lokakuussa 2018 konkurssiin Primera Travel Group vaihtoi nimensä TravelCo Nordiciksi ja sen pääkonttori siirrettiin Islannin Reykjavíkista Tanskan Herningiin. Syyskuussa 2020 konsernin suomalainen tytäryhtiö Primera Holidays Oy teki konkurssin, jolloin matkatoimisto Matkavekka joutui lopettamaan toimintansa. Primera Holidays Oy:n konkurssipesän liiketoiminta myytiin uudelle yhtiölle nimeltä Bravo Tours af 1998 A/S, joka vastasi Matka-Vekan suomalaisasiakkaiden korvauskysymyksiin. Marraskuussa 2020 myös konsernin tanskalainen emoyhtiö TravelCo Nordic asetettiin konkurssiin. == Matkatoimistoja, jotka Primera Travel Group omisti == Suomi *Lomamatkat (yhdistettiin Matkavekkaan 2017)Matkavekka ja Lomamatkat ovat nyt yhdessä Matkavekka, Primera Travel Group 31.5.2017. *Matka-Vekka (toiminta loppui taustayhtiö Primera Holidays Oy:n konkurssiin syyskuussa 2020) Ruotsi *Solresor Tanska *Bravo Tours Norja *Solia Irlanti *Budget Travel Islanti *Terra Nova *Heimsferdir == Lentäminen == Primera Travel Groupin omistamat matkatoimistot lentivät pääasiassa yhtiön omalla Primera Air -lentoyhtiöllä, mutta yhtiön mentyä konkurssiin, lentoja operoivat eri yhtiöt. Esimerkiksi syksyllä 2018 Matka-Vekan lennot operoi Small Planet Airlines. == Lähteet == Luokka:Matkatoimistot Luokka:Islantilaiset yritykset
Dom DeLuise

Dominick ”Dom” DeLuise (1. elokuuta 1933 – 4. toukokuuta 2009) oli yhdysvaltalainen näyttelijä, kirjailija, televisiotuottaja, elokuvaohjaaja ja kokki. Hänen poikiaan ovat näyttelijät Michael ja David DeLuise sekä ohjaaja Peter DeLuise. DeLuise syntyi Brooklynissa, New Yorkissa italialaissukuisille vanhemmille. Hänet tunnetaan koomisista rooleista, erityisesti Mel Brooksin elokuvista. Hän esiintyi kuudessa Brooksin elokuvassa, joihin kuuluu muun muassa Pähkähullujen paratiisi (1976), Mieletön maailmanhistoria (1981), Avaruusboltsit (1987) sekä Robin Hood – sankarit sukkahousuissa (1993). Hän näytteli usein päärooleja Burt Reynoldsin kanssa. DeLuise kirjoitti näyttelemisen ohella lukuisia keitto- ja lastenkirjoja. == Lähteet == == Aiheesta muualla == * Dom DeLuisen muistokirjoitus Helsingin Sanomissa Luokka:Yhdysvaltalaiset näyttelijät Luokka:Yhdysvaltalaiset kirjailijat Luokka:Amerikanitalialaiset Luokka:Hollywood Walk of Fame Luokka:Vuonna 1933 syntyneet Luokka:Vuonna 2009 kuolleet
Leslie Laing

Leslie Alphonso Laing (19. helmikuuta 1925 Linstead – 7. helmikuuta 2021Jamaican Olympic gold medalist Les Laing has died at the of 95) oli jamaikalainen yleisurheilija ja olympiavoittaja, joka kilpaili pikajuoksussa. Hän oli mukana Jamaikan kultaa voittaneessa joukkueessa Helsingin 1952 olympialaisissa 4 × 400 metrin viestissä. Neljä vuotta aiemmin Lontoon olympialaisissa hän juoksi viestin loppukilpailussa toisen osuuden, mutta Jamaikan kolmannen osuuden juoksija Arthur Wint loukkaantui ja keskeytti. Henkilökohtaisessa 200 metrin juoksussa Laing sijoittui Lontoossa kuudenneksi ja Helsingissä viidenneksi. == Lähteet == * * === Viitteet === Luokka:Jamaikalaiset pikajuoksijat Luokka:Jamaikalaiset olympiavoittajat Luokka:Vuonna 1925 syntyneet Luokka:Vuonna 2021 kuolleet
Jouni Pihlaja

Jouni Pihlaja (s. 10. toukokuuta 1966) on suomalainen futsalvalmentaja. Hän toimi Suomen futsalmaajoukkueen päävalmentajana vuosina 2005–2012. Pihlaja on valmentanut Futsal-liigassa Ilves FS:ää (1999–2006), Porin Palloilijoita (2006–2007) ja Futsal Mad Maxia (2009-2010). Ilveksessä hän voitti kaksi Suomen-mestaruutta. == Tilastot == Tilastot maajoukkuevalmentajana: Vuosi Ottelut Voitot Tasapelit Tappiot 2004–2005 2 1 0 1 2005–2006 4 2 0 2 2006–2007 12 4 2 6 2007–2008 9 5 1 3 2008–2009 12 4 1 7 2009–2010 8 4 1 3 2010–2011 12 6 1 5 Yhteensä 59 26 6 27 == Lähteet == Luokka:Suomalaiset futsalvalmentajat Luokka:Vuonna 1966 syntyneet Luokka:Elävät henkilöt
Frenuloplastia

Frenuloplastia eli frenulumin VY-plastia (KGH96) on suhteellisen pieni, yleensä paikallispuudutuksessa tai selkäydinpuudutuksessa tehtävä esinahan kiinnikkeen pidennysleikkaus. VY-plastiassa ei leikata irti mitään osaa, vaan esinahan kiinnikkeen sijaintia muutetaan. == Toimenpide== VY-plastia aloitetaan V-muotoisella viillolla frenulumista suunnaten V:n kärki kohti scrotumia. Tämän jälkeen Irrotellaan nahka subcutiksesta ja venytetään frenulum mahdollisimman suoraksi, jolloin yhteen ommeltavat kohdat muodostavat Y:n muotoisen jäljen. Lisäpituus frenulumiin otetaan esinahan ympärysmitasta, joten jälkivaivana voi jäädä lievää parafimoosia. ===Toipuminen=== Frenuloplastiassa toipuminen kestää muutamasta viikosta kuukauteen, hoitoina ilmakylpyjä sekä vesihuuhtelua useita kertoja päivässä. Välittömästi leikkauksen jälkeen haava-alueelle voidaan laittaa lyhyeksi aikaa niin sanottu rasvalappu. == Aiheesta muualla == * www.surgerydoor.co.uk * Circumstions.com Luokka:Leikkaukset Luokka:Andrologia
Cashmere Mafia

Cashmere Mafia on ABC-kanavalla vuonna 2008 esitetty yhdysvaltalainen draamasarja, jota tehtiin vain seitsemän jaksoa. Sarja kertoo neljästä naisesta, joille ura on kaikki kaikessa – ainoastaan heidän keskinäinen ystävyytensä menee sen edelle. Alun perin ABC tilasi sarjasta 13 jaksoa, mutta WGA:n käsikirjoittajien lakko keskeytti tuotannon seitsemän jakson jälkeen, ja sarjan aiottua ensiesitystä lykättiin sen vuoksi marraskuusta 2007. ABC ei uusinut sarjaa toiselle tuotantokaudelle. Suomessa Nelonen esitti Cashmere Mafian kaikki jaksot kesällä 2008. == Päähenkilöt == * Caitlin Dowd (Bonnie Somerville) on kosmetiikkayhtiön markkinointijohtaja. Hänen uransa on nousujohteinen, mutta hän on epävarma itsestään ja seksuaalisuudestaan. Caitlin on tehnyt kovasti töitä päästäkseen asemaansa, ja hän luottaa maanläheiseen neuvokkuuteensa. Hänen huumorintajunsa ja hellyttävä höpsöytensä vain lisäävät hänen viehätysvoimaansa. * Sijoituspankkiiri Zoe Burden (Frances O’Connor) on onnellisesti naimisissa komean, kotona työskentelevän arkkitehdin Ericin kanssa, ja heillä on kaksi lasta, tytär ja poika. Zoe vaikuttaa naiselta, jolla on kaikkea. Sekä hän että hänen puolisonsa suhtautuva työn ja vanhemmuuden haasteisiin huumorilla, mutta kova vauhti alkaa vaatia veronsa. Zoen on pian aika miettiä elämäänsä uusiksi. * Mia Mason (Lucy Liu) on pikkutytöstä asti halunnut voittaa. Hän on seksikäs ja kilpailuhenkinen kustannusalalla työskentelevä nainen, ja hänen kilpailuviettinsä on vahvistunut siinä määrin, että hän on valmis käymään taistoon sulhastaan vastaan hyvän aseman saadakseen. Mia joutuu pohtimaan, minkä hinnan hän on valmis maksamaan huipulla pysymisestä. * Suuren hotelliketjun johtajalle Juliet Draperille (Miranda Otto) ulkokuori on tärkein, tapahtui suljettujen ovien takana mitä tahansa. Täydellisen elämän kulissien pystyssä pitäminen vaatiikin Julietilta rutkasti työtä, kun hänen aviomiehensä Davis pettää ja 14-vuotias tyttärensä Emily kapinoi. Juliet keksii erikoisen tavan kostaa uskottomalle Davisille, ja samalla hän päättää rikkoa täydellisyyden vaikutelman ja astua ulos maailmaan. * Zoen arkkitehtipuoliso Eric (Julian Ovenden) on paitsi komea, myös kiltti. Hän tekee töitä kotona ja koettaa venyä kiireisen vaimonsa aikatauluihin. Zoella ja Ericillä on kaksi lasta, joiden hoitojärjestelyt aiheuttavat omat ongelmansa. Vaikka Zoe ja Eric rakastavat toisiaan, minuuttiaikataulutettu elämä rasittaa heidän suhdettaan. * Julietin aviomiehen Davisin (Peter Hermann) ongelmana on, ettei hän osaa olla uskollinen vaimolleen. Hän on valmis syrjähyppyihin myös Julietin tuttavien kanssa, mutta saa huomata, ettei Juliet niele aivan mitä tahansa. ==Jaksot== Jakso Jakson nimi 1 Siippojen sota 2 Kokouspuhelu 3 Valheet ja viettelijät 4 Ratkaisuja 5 Jää luoksein 6 Omaisuudenjako 7 Koiruuksia == Lähteet == == Aiheesta muualla == * Luokka:2000-vuosikymmenen yhdysvaltalaiset draamakomediasarjat Luokka:ABC:n televisio-ohjelmat
PANNAfootball

Panna-football on jalkapallosta kehitetty taitopeli, jossa pelaajilta vaaditaan äärimmäistä koordinaatiota sekä pallon hallintaa. Laji on lähtöisin Surinamesta. Peliä pelataan enimmäkseen kaduilla ja kentillä enimmäkseen Alankomaissa ja Britanniassa. Pannaa pelataan joko 1v1 tai 2v2 -pelinä. ==Säännöt== Pannan voittaja: Kaksi paria aloittaa pelaamisen ja voittaja jää häkkiin, hävinnyt ulos odottamaan vuoroaan. Uusi pari sisään, sama systeemi. Sovitun minuuttiajan tai pelien lukumäärän jälkeen katsotaan kuka jää voittajana eli "pannan kuninkaana" häkkiin. Pannassa käytetään lähes samanlaisia sääntöjä kuin normaalissa jalkapallossa. Pelissä on myös fair play -periaate. Pannamaali, eli pallo vastustajan jalkojen välistä maaliin, päättää pelin heti. Peliaika on kolme minuuttia ja jos ottelussa ei tule pannamaalia, pelin voittaa se, jolla on enemmän pisteitä pelin loppuessa. Jos taas peli päättyy tasapeliin peliaikaa tulee yksi minuutti lisää tai voittaja arvotaan. ===Lajin erityissääntöjä=== *Pelin aloitus: Häkkiin viimeksi tullut pelaaja/joukkue aloittaa. Maalia ei lasketa ellei pelissä ole tehty yhtä syöttöä tai vastustaja ole koskenut palloa. *Maalin jälkeen aloittaminen: Pallo otetaan ulos maalista ja jatketaan normaalisti. *Pallo ulos häkistä: Pallo heitetään keskelle kenttää kevyesti ja pallo on pelattavissa maahan kosketuksesta lähtien. *Käsivirhe: Jos käsivirhe ei vaikuta peliin, ottelu jatkuu normaalisti. Mikäli palloa pelataan tarkoituksellisesti kädellä, vastustaja saa maalin. *Areenan reunojen käyttö: Niistä saa ottaa tukea tarvittaessa, mutta lähinnä ne on tarkoitettu pallon pelaamista varten. *Pelipallo: Pelipallona käytetään futsalpalloa, sillä se soveltuu hyvin lajiin. ==Peliareena== Peliareena on pyöreä 6-metrinen häkki, jossa on pienet maalit kummallekin joukkueelle. Käytössä on ollut erimuotoisia sekä kokoisia pienpeli-areenoita. ==Lähteet== * Panna Football Tube Luokka:Pallopelit Luokka:Joukkuepelit Luokka:Jalkapallon muunnelmat nl:Panna (voetbal)#Pannavoetbal
Lomamatkat

Lomamatkat oli suomalainen valmismatkoja myyvä matkatoimisto. Alun perin Suomen Kommunistisen Puolueen omistama. yhtiö kuului vuodesta 2016 samaan matkakonserniin kuin Matka-Vekka. Yhtiön omistaa islantilainen Primera Travel Group -yhtiö. Toukokuussa 2016 Primera ilmoitti luopuvansa Lomamatkat- tavaramerkistä ja toimivansa jatkossa pelkästään brändillä MatkavekkaMatkavekka ja Lomamatkat ovat nyt yhdessä Matkavekka, Primera Travel Group 31.5.2017.. == Historia == 1990-luvun alkuun asti Lomamatkat Oy:n omisti Suomen Kommunistinen Puolue Variant-yrityksen kautta. Kesäkuussa 1992 Lomamatkat meni konkurssiin.Skp:n kiinteistöjohtaja miljoonakorvauksiin Helsingin Sanomat 17.6.2000 Vuonna 2000 espanjalainen Finspan osti 70 prosenttia Lomamatkojen osakkeista.Espanjalaisyritys osti Lomamatkat Helsingin Sanomat 24.2.2000 Vuonna 2002 Matka-Vekka osti Lomamatkat Finspanilta ja yksityisiltä omistajilta.Matka-Vekka osti Lomamatkat Helsingin Sanomat 30.1.2002 Primera Holidays Oy syntyi tammikuussa 2016, kun Matkatoimisto Oy Matka-Vekka ja matkanjärjestäjä Lomamatkat yhdistyivät. Matkavekka ja Lomamatkat jatkoivat Primera Holidays Oy:n tuotemerkkeinä ja erillisinä verkkokauppoina kesään 2017 asti, jolloin Lomamatkat-tuotemerkistä luovuttiin. Primera Travel Groupin aikana Lomamatkojen nimellä myydyt valmismatkat lennettiin pääasiassa Primera Airilla, yhtiön omalla charter-lentoyhtiöllä. Toisinaan käytettiin myös Finnairia, Onur Airia ja Jet Timeä. Lentäjät ja muu miehistö olivat osittain suomalaisia. == Lähteet == == Aiheesta muualla == *Matkavekan verkkosivut *Primera Airin kotisivut Luokka:Entiset suomalaiset matkatoimistot
Lisa Boyle

Lisa Denise Boyle (s. 6. elokuuta 1964) on entinen yhdysvaltalainen malli. Hänen pornografisia kuviaan julkaistiin vuosien saatossa useaan otteeseen muun muassa Playboyn sivuilla. Tätä nykyä Boyle on itse valokuvaaja. Hän on myös esiintynyt televisiosarjoissa, elokuvissa ja musiikkivideoilla. == Aiheesta muualla == * Viralliset sivut * Lisa Boylen viralliset valokuvaussivut * Luokka:Yhdysvaltalaiset mallit Luokka:Yhdysvaltalaiset näyttelijät Luokka:Yhdysvaltalaiset valokuvaajat Luokka:Vuonna 1964 syntyneet Luokka:Elävät henkilöt
Yhteispaineruiskutus

Yhteispaineruiskutus () on dieselmoottorien polttoaineen ruiskutusjärjestelmä, jossa erillinen korkeapainepumppu tuottaa jatkuvan tasaisen yli 2 000 baarin paineen polttoaineputkistoon. Polttoaineen jakamisen sylintereihin hoitavat sähköisesti avattavat suuttimet. Tämä mahdollistaa entistä tarkemman polttoaineen annostelun. Kolmannen sukupolven yhteispainejärjestelmissä suuttimet ovat pietso-ohjatut, niiden käyttöpaine voi olla 1 800 baaria. Käytössä oleva tekniikka alittaa uudet Euro 5 -päästönormit. Muut yleisesti käytetyt järjestelmät eroavat yhteispaineruiskutuksesta selvästi. Esimerkiksi perinteisellä jakajapumpulla varustetussa järjestelmässä pumppu tuottaa paineen ainoastaan yhden sylinterin omaan polttoaineputkeen kerrallaan, tai Volkswagen Groupin käyttämässä pumppusuutinjärjestelmässä jokaisella sylinterillä on oma pumppu/suutin-yksikkönsä. Yhteispaineruiskutus on viimeksi mainittuun verrattuna edistyksellisempi, sillä siinä polttoaine voidaan annostella useana peräkkäisenä annoksena, jolloin käyntiääni on pehmeämpi. Sen sijaan pumppusuutin kykenee tuottamaan yhden erittäin korkeapaineisen ruiskutuksen kerrallaan, mistä aiheutuu sille tunnusomainen kalkattava käyntiääni. Yhteispaineruiskutuksen kehitti sveitsiläinen Robert Huber 1960-luvun lopulla. ==Valmistajat ja käyttäjät== Yhteispaineruiskutusjärjestelmiä valmistavat useat yritykset, kuten Robert Bosch GmbH, Delphi Automotive Systems, Denso Corporation ja Siemens VDO. Monet yhteispaineruiskutusta käyttävät autotehtaat kutsuvat järjestelmää omilla nimillään. Autotehdas Merkit Nimitykset Aixam Mega Aixam ja Mega HDI BMW D Daimler-Benz Mercedes-Benz ja Smart CDI (ja Chryslerin Jeepeissä CRD) Fiat Chrysler Automobiles Fiat, Alfa Romeo ja Lancia JTD, MultiJet, JTDm, Ecotec CDTi, TiD, TTiD, DDiS, Quadra-Jet Ford Motor Company Ford TDCi Duratorq ja Powerstroke General Motors Opel, Vauxhall, Chevrolet ja Daewoo CDTi ja VCDi Honda Motor Company Honda i-CTDi Hyundai Motor Company Hyundai ja Kia CRDi Groupe Driveplanet Ligier ja Microcar DCI Mahindra & Mahindra Mahindra ja SsangYong CRDe ja XDi Maruti Suzuki Suzuki DDiS Mazda Motor Corporation Mazda CiTD Mitsubishi Motors Mitsubishi DI-D Nissan Motor Company Nissan dCI PSA Peugeot Citroën Peugeot ja Citroën HDi Groupe Renault Renault dCi Fuji Heavy Industries Subaru TD Tata Motors Limited Tata DiCOR Toyota Motor Corporation Toyota D-4D Volkswagen Group Volkswagen, Audi, Škoda, SEAT TDI CR Geely Volvo D Luokka:Polttomoottorit Luokka:Auton sähköjärjestelmät Luokka:Seulonnan keskeiset artikkelit ja:噴射ポンプ#コモンレール式
Kid Nation

Kid Nation on yhdysvaltalainen tosi-tv-sarja, jota juontaa Jonathan Karsh. Sarja alkoi Yhdysvalloissa CBS:llä 19. syyskuuta 2007 ja päättyi 12. joulukuuta 2007. Suomessa sarja käynnistyi Nelosella 27. kesäkuuta 2008 ja päättyi 20. syyskuuta 2008. Sarjassa seurataan 40 lapsen (8–15 vuotta) matkaa Bonanza Cityyn, New Mexicoon ilman aikuisia. Sarjan tuottaminen alkoi 1. huhtikuuta 2007. Sarjassa lapset yrittävät luoda toimivaa yhteiskuntaa kaupungissa, mukaan lukien hallitus-järjestelmän ilman aikuisten apua ja valvontaa. Jokaisella jaksolla on oma teema, liittyen kaupunkineuvoston lukeman "päiväkirjan" merkintöihin. Lisäksi jokaisessa jaksossa eri kaupunkien alueet kilpailevat haasteessa, jonka tulokset määräävät heidän työtehtävänsä kaupungissa. Ohjelma oli alun perin tarkoitus esittää Yhdysvalloissa kesällä 2007. Luokka:2000-vuosikymmenen yhdysvaltalaiset tositelevisiosarjat Luokka:CBS:n televisio-ohjelmat
Honda Cr 85

Honda Cr 85 on japanilaisen Hondan valmistama motocross-pyörä, jossa on 85-kuutioinen kaksitahtimoottori. Sen valmistus alkoi vuonna 2003 ja loppui vuonna 2007. Kuten kaikissa Hondan motocross-pyörissä, myös Cr 85-pyörässä on punaiset katteet. 85-kuutioisen edeltäjä oli 80 kuutioinen kaksitahtinen Honda Cr 80. Honda korvasi Honda Cr 85 motocross-pyörän Honda Crf 150:llä, jossa on yksisylinterinen 150 kuutioinen nelitahtimoottori. Cr 85
Nélson Marcos

thumb|200px|Nélson Marcos Nélson Augusto Tomar Marcos (s. 10. kesäkuuta 1983 Ilha do Sal, Kap Verde) on portugalilainen jalkapalloilija, joka edustaa espanjalaista Real Betistä. Nélson siirtyi Betisiin portugalilaisesta Benficasta, mitä ennen hän edusti Boavistaa, Salgueirosia sekä Vilanovensea. Hän pelaa oikeana laitapuolustajana ja numerolla 22. 175 senttimetriä pitkä Nélson edusti vuonna 2006 Portugalin alle 21-vuotiaiden jalkapallomaajoukkuetta. Hän oli marraskuussa 2006 Portugalin A-maajoukkueessa ottelussa Kazakstania vastaan, mutta ei saanut peliaikaa. Luokka:Portugalilaiset jalkapalloilijat Luokka:Vuonna 1983 syntyneet Luokka:Elävät henkilöt
Suur-Merijoen kartano

Suur-Merijoen kartano sijaitsi Viipurin maalaiskunnan länsiosassa luovutetussa Etelä-Karjalassa. Kartanon sai alkunsa kun Pietarissa asunut sveitsiläissyntyinen liikemies Maximilian Othmar Neuscheller (1860–1919) osti vuonna 1900 seudulta maa-alueen lomanviettopaikakseen.Suur-Merijoen kartano – jugendin helmi 2016, s. 4, 9. Kartano oli tunnettu vuosina 1901–1904 rakennetusta kansallisromanttistyylisestä päärakennuksestaan jonka suunnittelivat arkkitehdit Herman Gesellius, Armas Lindgren ja Eliel Saarinen. Rakennuksen sisustamiseen osallistuivat muun muassa taidemaalarit Väinö Blomstedt ja Gabriel Engberg, kuvanveistäjä Felix Nylund ja taidetakoja Eric O. W. Ehrström.Suur-Merijoen kartano – jugendin helmi 2016, s. 12, 26. Max Neuschellerin harrastuksiin kuului muun muassa tähtitiede ja valokuvaus. Kartanossa oli näitä harrastuksia varten tähtitorni ja valokuvalaboratorio. Neuscheller otti kartanon alueelta jo 1910-luvulla värivalokuvia (Autochrome- dioja stereokuvina). Suur-Merijoen kartanossa oli tiettävästi käytössä myös Suomen ensimmäinen traktori. Kartano palveli Neuschellerin perheen kesäasuntona aina Venäjän vallankumoukseen saakka. Maximilian Neuschellerin kuoltua 1919 Pietarissa muu perhe pakeni Suomeen ja asettui asumaan Suur- Merijoen kartanoon. Perhe luopui kartanosa 1920-luvulla. Vuonna 1927 kartano päätyi Suomen valtion omistukseen ja Ilmavoimien käyttöön. Kartanon pellolle rakennettiin Suur-Merijoen lentokenttä, jolla toimi vuoteen 1939 saakka Erillinen maalentolaivue. Kartanon päärakennus toimi laivueen upseerikerhona.Suur-Merijoen kartano – jugendin helmi 2016, s. 49. Suur- Merijoen lentokentälle saapui Aeron ensimmäinen kotimaan reittilento Dragon Rapidella (OH-BLA) Helsingistä Viipuriin 1. toukokuuta 1937. Liikennettä jatkettiin kesäkausina aina elokuun loppuun 1939 saakka ja reittiä jatkettiin vielä Imatralle. Sotavuosina Suur-Merijoen kenttä palveli sotilaslentokenttänä. Kartanon päärakennus Metsälinna vaurioitui toisen maailmansodan aikana ja nykyisin se on täysin raunioitunut. Sodan jälkeen lentokentän paikalle rakennettiin laaja kasarmialue joka nykyisin on hylätty. Joitakin kartanon ulkorakennuksia, kartanon puukuja sekä navetan kivijalka on säilynyt pystyssä. Kartanon mailla sijaitsee suuri neuvostoaikana rakennettu kerrostaloalue. == Lähteet == * Suur-Merijoen kartano – jugendin helmi. Tampereen museoiden julkaisuja 141. Tampereen museot, Tampere 2016. * Maarit Jaakkola: Aikansa julkisin koti Suur-Merijoen kartano oli pietarilaisperheen lomanviettopaikka ja suomalaisarkkitehtien taidonnäyte. Helsingin Sanomat 4.1.2004 === Viitteet === == Kirjallisuutta == * Anna-Lisa Amberg: "Kotini on linnani" - kartano ylemmän porvariston omanakuvana. Esimerkkinä Geselliuksen, Lindgrenin ja Saarisen suunnittelema Suur-Merijoki vuodelta 1904. Suomen muinaismuistoyhdistys 2003. Luokka:Viipurin entiset rakennukset ja rakennelmat Luokka:Suomen kartanot Luokka:Viipurin maalaiskunta Luokka:Gesellius-Lindgren- Saarinen-toimiston suunnittelemat rakennukset
Kuningas Fahdin cup 1992

Kuningas Fahdin cup 1992 oli ensimmäinen Maanosaliittojen Cup. Jalkapalloturnaus oli nimetty Saudi-Arabian kuninkaan Fahdin mukaan. Vuoden 1992 turnaus oli ainoa, jossa oli mukana vain neljä joukkuetta, sekä ainoa, jossa ei pelattu lohkosysteemillä. == Joukkueet == \- isäntämaa sekä hallitseva Aasian mestari \- hallitseva Etelä-Amerikan mestari \- hallitseva Pohjois-Amerikan mestari \- hallitseva Afrikan mestari == Turnauspuu == Välierät Loppuottelu 15.10, Riad 3 0 20.10, Riad 1 3 Pronssiottelu 16.10, Riad 19.10, Riad 4 5 0 2 == Välierät == \---- == Pronssiottelu == == Loppuottelu == == Maalintekijät == 2 maalia Gabriel Batistuta Bruce Murray 1 maali Fahad Al-Bishi Yousuf Al-Thunayan Khalid Al-Muwallid Ricardo Altamirano Alberto Acosta Marcelo Balboa Abdoulaye Traoré Cobi Jones Eric Wynalda Donald-Olivier Sié Rodríguez Claudio Caniggia Diego Simeone Saeed Al-Owairan Vuoden 1992 Kuningas Fahdin cupin voittaja: ARGENTIINA Ensimmäinen mestaruus Luokka:Maanosaliittojen cup Luokka:Saudi-Arabian jalkapallo Luokka:Vuoden 1992 jalkapallo
A130

A130 on Karjalan tasavallassa Aunuksen kaupungista luoteeseen Sortavalaan johtava 205 km pitkä maantie. Tie erkanee Aunuksessa Pietarin ja Murmanskin välisestä Kuolan valtatiestä (M18), seuraa Laatokan rantaa luoteeseen Sortavalan pohjoispuolelle, jossa se risteytyy tiehen A129, jota pitkin tie jatkuu Sortavalaan tai 52 km pohjoiseen Värtsilän rajanylityspaikalle. Matkailutienä tunnetun, Petroskoista Värtsilän kautta Skandinaviaan johtavan Sinisen tien reitti seuraa A130-tietä sen läntisellä osuudella Impilahden Leppäsillasta Värtsilään. Valtakunnanrajalla tie liittyy Suomen valtatie 9:ään (Niirala - Kuopio - Turku). ==Tiereitti== *M18 *Aunus *Putilitsa *Riipuskala *Kapšoila *Alavoinen *Bolšakovo *Eroila *Kotsila *Tuulos *Vitele *Rajakontu *Räimälä *Salmi *Uuksu *Pitkäranta → A131 Suojärvi *Koirinoja *Leppäsilta *Sumeria *Impilahti *Metsäkylä *Kerisyrjä *Läskelä *Rautalahti *Kirjavalahti *←→ A129 Sortavala ja Värtsilä == Lähteet == Luokka:Karjalan tasavallan tiet Luokka:Pitkärannan piiri Luokka:Aunuksen kansallinen piiri Luokka:Sortavalan piiri Luokka:Venäjän valtatiet
Florence S. Jacobsen

Florence Smith Jacobsen (7. huhtikuuta 1913 – 5. maaliskuuta 2017)Legacy.com oli yhdysvaltalainen mormoni, joka johti MAP-kirkon Nuorten naisten apujärjestöä vuosina 1961–1972. Smith Jacobsen syntyi Salt Lake Cityssä ja valmistui Utahin yliopistosta. Hänestä tuli vuonna 1973 kirkkokuraattori, ja hän oli mukana perustamassa Kirkkohistorian ja -taiteen museota Salt Lake Cityyn. == Lähteet == Luokka:Yhdysvaltalaiset uskonnolliset johtajat Luokka:Mormonit Luokka:Yli satavuotiaiksi eläneet yhdysvaltalaiset Luokka:Vuonna 1913 syntyneet Luokka:Vuonna 2017 kuolleet
José Moreira

thumb|200px|José Moreira José Filipe da Silva Moreira (s. 20. maaliskuuta 1982 Massarelos, Porto) on portugalilainen jalkapallomaalivahti, jonka seura on Swansea City. Hänen kasvattajaseuransa on SC Salgueiros. Hän pääsi Portugalin maajoukkueeseen vuonna 2004, mutta ei ole pelannut joukkueessa otteluakaan. Luokka:Portugalilaiset jalkapallomaalivahdit Luokka:Vuonna 1982 syntyneet Luokka:Elävät henkilöt
Suomi kesäolympialaisissa 1932

Suomi saavutti kesäolympialaisissa 1932 25 mitalia, joista viisi oli kultaisia, kahdeksan hopeisia ja kaksitoista pronssisia. Kisojen mitalitilastossa Suomi sijoittui seitsemänneksi. == Mitalistit == === Kultaa === * Lauri Lehtinen (5 000 m) * Volmari Iso-Hollo (3 000 m esteet) * Matti Järvinen (Keihäänheitto) * Hermanni Pihlajamäki (Vapaapaini 61 kg) * Väinö Kokkinen (Kreikkalais-roomalainen paini 79 kg) === Hopeaa === * Volmari Iso- Hollo (10 000m) * Ville Pörhölä (Moukarinheitto) * Matti Sippala (Keihäänheitto) * Akilles Järvinen (Kymmenottelu) * Kyösti Luukko (Vapaapaini 79 kg) * Väinö Kajander (Kreikkalais-roomalainen paini 72 kg) * Onni Pellinen (Kreikkalais-roomalainen paini 87 kg) * Heikki Savolainen (Voimistelu - rekki) === Pronssia === * Lauri Virtanen 2 (5 000 m ja 10 000 m) * Armas Toivonen (Maraton) * Eino Penttilä (Keihäänheitto) * Aatos Jaskari (Vapaapaini 56 kg) * Eino Leino (Vapaapaini 72 kg) * Lauri Koskela (Kreikkalais-roomalainen paini 61 kg) * Bruno Ahlberg (Nyrkkeily 66,6 kg) * Heikki Savolainen (Voimistelu - moniottelu ja nojapuut) * Einari Teräsvirta (Voimistelu - rekki) * Heikki Savolainen, Mauri Noroma, Ilmari Pakarinen, Einari Teräsvirta, Martti Uosikkinen (Voimistelu - joukkuekilpailu) == Lähteet == * Finland at the 1932 Los Angeles Summer Games Sports Reference LLC. Luokka:Kesäolympialaiset 1932 Kesäolympialaisissa 1932
Adele ei ole vielä syönyt

Adele ei ole vielä syönyt (Adéla ještě nevečeřela) on tšekkoslovakialainen musta komedia, joka valmistui vuonna 1977. Elokuvan ohjasi Oldřich Lipský ja pääosissa olivat Rudolf Hrušínský, Michal Dočolomanský ja Miloš Kopecký. Elokuva on saanut vaikutteita elokuvasta Pieni kauhukauppa ja kirjallisuuden henkilöhahmosta Nick Carterista. ==Juoni== 1800-luku on juuri taittumassa 1900-luvulle. Ledvina Prahan polisiisista pyytää kaupungissa vierailevan newyorkilaisen etsivän, Nick Carterin, apua koiran outoon katoamistapaukseen. Tutkimusten aikana tapahtuu salaperäinen murha, jonka tekijöinä ovat kasvitieteilijä paroni von Kratzmar ja lihansyöjäkasvi nimeltä Adele. Von Kratzmar kidnappaa uhrinsa, sitoo heidät ja kun hän alkaa soittaa gramofonillaan kappaletta "Schlafe mein Prinzchen" (tai "Wiegenlied"), on Adelen aika herätä syömään. Paroni pitää itseään väärinymmärrettynä nerona ja haluaa kostaa häntä aikaisemmin opettaneelle professorille. Von Kratzmar kutsuu itseään "Puutarhuriksi", pahamaineiseksi rikolliseksi, jonka Nick Carter luuli kuolleen vuosia sitten suolla. ==Näyttelijät== ==Palkinnot== ===Saturn=== *Paras vieraskielinen elokuva Ehdokkuudet: *Paras fantasiaelokuva ==Arvioita== Helsingin Sanomien Mikael Fränti kirjoitti elokuvan tv-esityksen alla, että Lipskyn elokuva on täynnään kekseliäitä käänteitä, lavastukset ja puvustukset ovat taidokkaita ja näyttelijät poukkoilevat ”kuin karanneet kanit voimistelusalissa”. Silti elokuvan parodia ei hänestä osu maaliin ja kokonaisuutta leimaa väkisin puurtamisen maku. == Lähteet == Luokka:Tšekkoslovakialaiset elokuvat Luokka:Vuoden 1977 elokuvat Luokka:Mustan komedian elokuvat
Mustafa Sandal

Mustafa Sandal, tunnetaan myös nimellä Musti, (s. 11. tammikuuta 1970 Istanbul) on turkkilainen laulaja. Musti tunnetaan muualla muun muassa hiteistään Moonlight ja Isyankar ("kapinalliset"). ==Uran alku== Kun Sandal aloitti koulunkäynnin, hänen luokkatoverinsa ja opettajansa nopeasti tajusivat hänen lahjakkuutensa musiikissa. Kun hän kuuli laulun, hänen oli heti voitava valita eri välineet ja niiden melodiat musiikista. Hän päätyi lukioon Geneveen, Sveitsiin. Sen jälkeen hän siirtyi New Hampshire Collegeen. Valmistuttuaan Sandal uskoi, että hänen omat unelmansa olivat entistä tärkeämpiä ja meni takaisin Istanbuliin. Lyhyen ajan kuluttua hän alkoi kirjoittaa omaa musiikkia ja kirjoitti lauluja esimerkiksi turkkilaisille laulajille kuten Zerrin Özerille, Hakan Pekerille, Yonca Evcimikille ja Aysegül Aldinçille. Mustafa Sandal julkaisi debyyttialbuminsa Suç Bende vuonna 1994. Albumia on myyty 1,7 miljoonaa kappaletta. Vuonna 1996 hän julkaisi toisen albuminsa nimeltään Gölgede Aynı, tätä toista albumia myytiin yli 2,6 miljoonaa kappaletta. Toisen albumin myötä hän nousi yhdeksi Turkin tunnetuimmista laulajista. Kesäkuussa 2007 hän julkaisi uusimman albuminsa nimeltään Devamı Var. Albumia myytiin noin 200 000 kappaletta ensimmäisen viikon aikana ja se nousi välittömästi Turkin listan ykköseksi. Vuoden 2007 aikana Devamı Var -albumia myytiin yhteensä 2,3 miljoonaa kappaletta Turkin ja Euroopan laajuisesti. Tammikuussa 2008 Mustafa Sandal solmi avioliiton laulaja Emina Jahovićin kanssa. Heidän ensimmäinen poikansa syntyi elokuussa 2008. Luokka:Turkkilaiset laulajat Luokka:Vuonna 1970 syntyneet Luokka:Elävät henkilöt
Rock 20

Rock 20 on ahvenanmaalaisen veneveistämö Birka Marinin 1970-luvulla valmistama lasikuiturunkoinen purjevene. Nimen sanotaan viittaavan Fastnet Rock-nimiseen majakkaluotoon Irlannin eteläkärjessä. Rock 20 on suunniteltu esimerkiksi pienen perheen matkapurreksi ja tilat ovatkin veneen kokoon nähden kohtuulliset. Rockille tyypillistä ovat pyöreäreunainen valaskansi, etuviistoon kalteva peräpeili sekä rungon kanssa yhtenäistä rakennetta oleva köli, jossa lasikuitukuoren sisään on piilotettu teräspainoja. Muita erikoisuuksia on rullareivi: isopurje kelataan reivatessa pyörivän puomin ympärille. Moni veneenomistaja on tosin siirtynyt perinteisempään reivausjärjestelyyn rullaamisen epäkäytännöllisyyden takia. Rock 20 on tyyppinimestään huolimatta 24-jalkainen purjevene. Sen on suunnitellut ruotsalainen Heinz-Jürgen Sass, ja sitä on valmistettu ainakin 306 kpl (olen omistanut veneen valmistusnumeroltaan 75.306) (tarkka lukumäärä ei ole tiedossa). Rock 20 ei ole nykyäänkään tyystin harvinainen Suomen vesillä, vaikka pienet matkapurjeveneet ovatkin tulleet suurempien alusten syrjäyttämiksi mukavuudenhaluisten veneilijöiden keskuudessa. Rock 20 on alirikauksensa ansiosta vakaa navakassakin tuulessa ja sopii siten hyvin myös aloittelijalle. Kevyessä tuulessa se jää kuitenkin nykyveneiden vauhdista. Normaalina matkanopeutena voi pitää 4-6 solmua, kovassa tuulessa on saavutettu jopa yli kymmenen solmun nopeuksia. Vuonna 2022 Rock 20 maksoi Suomessa käytettynä kunnosta riippuen noin 1500-6000 €. Venetyypistä on julkaistu artikkeli Vene-lehden numerossa 8/01, jossa sen vertailukohtina olivat Guy 22 ja Helmsman 23. Rock 20 sai aikanaan myös isoveljen nimeltä Rock 24. Tätä hieman suuremmalla purjepinta-alalla varustettua versiota on tiettävästi valmistettu vain kolme kappaletta. ==Tekniset tiedot== *Pituus: 7,30 m *Vesilinja: 6,40 m *Leveys: 2,25 m *Syväys: 1,20 *Uppoama: 1400 kg *Kölin paino: 600 kg *Isopurje: 10,3 m2 *Genoa: 17,0 m2 *Fokka: 8,22 *Spinaakkeri: 37,0 m2 *Maston korkeus: 9,2 m *Apumoottori: perämoottori *Suunnittelija: H-J Sass *Valmistaja: Birka Marin *Valmistusmaa: Suomi / Ahvenanmaa ==Testiarvot== *Pituus: 7,28 m *Vesilinja: 6,52 m *Paino: 2015 kg *Märkäpinta: 15,9 *Purjepinta: 28,4 m2 *Jäykkyysluku RH/H: 2,27 *Uppouma/vesilinjapituus: 206 ==Tasoitusluvut== LYS: 0,97 (varustus SG) Luokka:Köliveneet
HD 40307

HD 40307 on K2 V -spektriluokan oranssi kääpiötähti Maalarin tähdistössä, noin 13 parsekin (42 valovuoden) päässä meistä. Tähdeltä on löydetty kuusi planeettaa, joista yksi on elämänvyöhykkeelläTähdet ja avaruus 8.11.2012. Suomalainen tutkija löysi kiviplaneetan elämänvyöhykkeeltä. http://www.avaruus.fi/uutiset/eksoplaneetat/suomalainen-tutkija-loysi- kiviplaneetan-elamanvyohykkeelta.html. Luettu 8. marraskuuta 2012.. Kesäkuussa 2008 sveitsiläis-ranskalainen tutkijaryhmä julkaisi tiedon kolmen eksoplaneetan löytymisestä tähden ympäriltä. Löytö oli huomattava, sillä kaikkien kolmen planeetan minimimassat, HD 40307 b:llä 4,2 Maan massaa, HD 40307 c:llä 6,9 Maan massaa ja HD 40307 d:llä 9,2 Maan massaa, ovat verraten pieniä ja planeetat luokitellaankin supermaapalloiksi. Itse tähden metallipitoisuus on alhainen, ja sillä ilmenee vain vähän kromosfäärin aktiivisuutta, mikä tekee siitä verraten helpon kohteen planeettojen havaitsemiseksi. Spitzer-avaruusteleskoopin tekemien havaintojen mukaan HD 40307:n ympärillä ei ole merkittäviä määriä pölyä, mikä viittaa oman aurinkokuntamme asteroidivyöhykettä vastaavan rakenteen puuttumiseen. Planeettalöytö tehtiin ESOn HARPS-instrumentilla. Planeetat määritettiin neljän ja puolen vuoden aikana kerätystä aikasarjasta. Vuonna 2012 tähdeltä löydettiin kolme "supermaapalloa" lisää, joista yksi, HD 40307 g, sijaitsee elämänvyöhykkeellä. Elämänvyöhykkeellä sijaitseva planeetta on arvioiden mukaan massaltaan noin seitsemän Maan massaa, joten se on "todennäköisesti" kiviplaneetta. Vuoden 2012 planeettalöydöt tehnyttä kansainvälistä tutkijaryhmää johtivat suomalainen tutkija Mikko Tuomi, joka työskenteli Hertfordshiren yliopistossa ja Turun yliopiston Tuorlan observatoriossa, sekä Guillem Anglada-Escude Göttingenin yliopistosta. Havainnoista kertova tutkimus julkaistiin 28. lokakuuta 2012.Tuomi, Mikko ja Anglada-Escud´, Guillem ym. 28. lokakuuta 2012. Habitable-zone super-Earth candidate in a six-planet system. 1 University of Hertfordshire, Centre for Astrophysics Research, Science and Technology Research Institute, College Lane, AL10 9AB, Hatfield, UK 2 University of Turku, Tuorla Observatory, Department of Physics and Astronomy, V¨ais¨al¨antie 20, FI-21500, Piikki¨o, Finland 3 Universit¨at G¨ottingen, Institut f¨ur Astrophysik, Friedrich-Hund-Platz 1, 37077 G¨ottingen, Germany 4 Lohrmann Observatory, Technical University Dresden, D-01062 Dresden, Germany 5 UCO/Lick Observatory, Department of Astronomy and Astrophysics, University of California at Santa Cruz, Santa Cruz, CA 95064, USA 6 Department of Terrestrial Magnetism, Carnegie Institute of Washington, Washington, DC 20015, USA == Lähteet == == Aiheesta muualla == *BBC:n uutinen *ESO:n lehdistötiedote Luokka:Tähdet
Matthew Oakley

Matthew "Matt" Oakley (s. 17. elokuuta 1977 Peterborough, Yhdistynyt kuningaskunta) on englantilainen jalkapalloilija, joka pelaa nykyään Leicester Cityssä. Hänen pelipaikkansa on keskikenttäpelaaja. ==Seuraura== Oakley liittyi Southamptoniin jo juniorina. Hän pelasi ensimmäisen ottelunsa edustusjoukkueessa 6. toukokuuta 1995 Evertonia vastaan. Southamptonissa Oakley pelasi 262 ottelua, joissa hän teki yhteensä 16 maalia. 4\. elokuuta 2006 Oakley siirtyi Derby Countyyn, jossa hänet nimettiin välittömästi kapteeniksi. Ensimmäisen ottelunsa Derbyssä hän vietti vaihtopenkillä vanhaa joukkuettaan vastaan. Ensimmäisen maalinsa hän teki Hullia vastaan komealla puolivolley-maalilla. Oakley siirtyi Leicesteriin 11. tammikuuta 2008 500 000 punnan siirtosummalla. Ensimmäisen ottelunsa hän pelasi Coventryä vastaan seuraavana päivänä. Kausi päättyi pettymykseen joukkueen pudottua Ykkösliigaan. ==Maajoukkueura== Oakley ei ole koskaan päässyt pelaaman aikuisten maajoukueessa. Hän on kuitenkin pelannut neljä alle 21-vuotiaiden ottelua. ==Saavutukset== ;Southampton *Finalisti **FA Cup: 2003 Luokka:Englantilaiset jalkapalloilijat Luokka:Vuonna 1977 syntyneet Luokka:Elävät henkilöt
Yūko Emoto

Yūko Emoto (; s. 23. joulukuuta 1972) on japanilainen judoka ja olympiavoittaja. Hän voitti kultaa Atlantan olympialaisissa 1996 alle 61-kiloisten sarjassa. Loppuottelussa hän kukisti Belgian Gella Vandecaveyen. Emoton muutkin arvokisamitalit tulivat 61 kg:n sarjassa. Hän sijoittui vuonna 1993 kolmanneksi Aasian mestaruuskilpailuissa Macaossa. Seuraavana vuonna hän sai hopeaa Aasian kisoissa hävittyään loppuottelussa Etelä-Korean Sung-Sook Jungille. Vuonna 1995 Emoto sijoittui kolmanneksi Aasian mestaruuskilpailuissa New Delhissä. == Lähteet == *Profiili JudoInside.com-sivustolla ===Viitteet=== Luokka:Japanilaiset judokat Luokka:Japanilaiset olympiavoittajat Luokka:Vuonna 1972 syntyneet Luokka:Elävät henkilöt
PAOK FC

PAOK FC ( - Panthessalonikios Athlitikos Omilos Konstantinoupoliton), on thessalonikilainen jalkapalloseura. Seura perustettiin vuonna 1926. Seura pelaa Kreikan ylimmällä sarjatasolla Kreikan Superliigassa. Kaudella 2020–2021 PAOK sijoittui sarjassa toiseksi. Seuran kotistadionina toimii Toumba Stadium, joka rakennettiin vuonna 1959 ja jolla on kapasiteettia 28 701 paikkaa. == Saavutukset == * Kreikan mestaruus (4): 1976, 1985, 2019,2024 * Kreikan cup (8): 1972, 1974, 2001, 2003, 2017, 2018,2019,2024 == Entisiä päävalmentajia == * Igor Tudor * Huub Stevens * László Bölöni * Fernando Santos * Rolf Fringer * Angelos Anastasiadis * Dušan Bajević * Mario Beretta * Pavlos Dermitzakis * Giorgos Donis * Ilie Dumitrescu * Arie Haan * Oleh Bloh’in * Gunder Bengtsson * Thijs Libregts * Pál Csernai * Gyula Lóránt Luokka:Kreikkalaiset jalkapalloseurat Luokka:Thessalonikin urheilu Luokka:Vuonna 1926 perustetut urheiluseurat
Tuhkimo ja kolme pähkinää

Tuhkimo ja kolme pähkinää (Tšekkoslovakiassa Tři oříšky pro Popelku, Itä- Saksassa Drei Haselnüsse für Aschenbrödel) on tšekkoslovakialais- itäsaksalaisella yhteistyöllä tuotettu satuelokuva, joka valmistui vuonna 1973. Elokuvan on ohjannut Václav Vorlíček yhteistyössä Barrandov- elokuvastudioiden ja DEFA-Studio für Spielfilmen kanssa. Elokuvan tapahtumat perustuvat Božena Němcován keräämään kansansatuun, joka on tšekkiläinen muunnelma klassisesta Tuhkimosta. Pääosia näyttelivät Libuše Šafránková ja Pavel Trávníček. Elokuva kuvattiin DEFA:n studiolla Potsdam-Babelsbergissä, Barrandov-elokuvastudioilla Prahassa ja eri puolilla Böömiä sekä Moritzburgin linnassa. Elokuvasta julkaistiin sekä tšekinkielinen että saksankielinen versio. Näyttelijät olivat tšekkoslovakialaisia ja itäsaksalaisia, jotka kuvausten aikana lausuivat vuorosanansa omalla äidinkielellään. Myöhemmin elokuva jälkiäänitettiin kokonaan tšekin- tai saksankieliseksi.} Elokuvasta on tullut Illallinen yhdelle -elokuvan tapaan juhlapyhien perinne. Se esitetään televisiossa joka vuosi joulun aikaan Tšekissä, Saksassa, Slovakiassa, Sveitsissä ja Norjassa. == Näyttelijät == Luokka:Fantasiaelokuvat Luokka:Itäsaksalaiset elokuvat Luokka:Tšekkoslovakialaiset elokuvat Luokka:Vuoden 1973 elokuvat
A133

A133 on Karjalan tasavallassa Petroskoista länteen Suojärvelle johtava 134 km:n mittainen maantie. Tie alkaa Petroskoissa Suojärven maantie -nimisenä (Suojarvskoje šosse) ja risteää heti Pietarin ja Murmanskin välisen M18-valtatien kanssa. Suojärvellä se liittyy lounaaseen Pitkärantaan johtavaan A131-tiehen ja pohjoiseen Porajärvelle johtavaan A132:een. ==Tiereitti== *Petroskoi *Tšalna *Viitana *Paadjärvi *Villavaara *Kutisma * Alekka *Jessoila *Kungojärvi *Prokkoila *Mettšelitsa *Veskelys *Hautavaara *Suojärvi Luokka:Karjalan tasavallan tiet Luokka:Petroskoi Luokka:Prääsän kansallinen piiri Luokka:Suojärven piiri Luokka:Venäjän valtatiet
Nikon F-801

Nikon F-801 (Yhdysvalloissa N8008) on 35 mm järjestelmäkamera 80-luvun loppupuolelta ja on yksi Nikonin ensimmäisistä automaattitarkennuksella varustetuista kameroista. Vuonna 1990 Nikon julkisti F-801-mallin seuraajan, Nikon F-801s -mallin, jossa oli parannettu automaattitarkennusta sekä lisätty valotuksen pistemittaus. == Lähteet == == Aiheesta muualla == F801 Luokka:Filmikamerat
Uskonto vie, politiikka vikisee

Uskonto vie, politiikka vikisee on toimittaja Taina Westin kirja, jossa hän kirjoittaa uskonnon ja politiikan suhteesta. Teoksen on julkaissut kristillinen kustantamo Kirjapaja vuonna 2007. West katsoo, että osa poliitikoista käyttää Raamattua ja uskonnollisia käsitteitä päätöksiensä perustelemiseksi. Kirja syntyi, kun kustantamo halusi, että West kirjoittaisi tästä aiheesta. West oli kirjoittanut kolumneissaan muun muassa Irakin sodasta, ja uskonto oli sotapuheessa vahvasti läsnä. Aihe oli Suomessa ajankohtainen myös niin sanotun parisuhdelain vuoksi, joka koski homojen ja lesbojen parisuhteiden virallistamista. == Sisältöä == West kertoo eronneensa kirkosta 17-vuotiaana. Sen jälkeen hän ei ole katsonut tarpeelliseksi liittyä uudestaan.West 2007, s. 11. 1970-lukua leimasi puoluepolitiikka. == Lähteet == * === Viitteet === == Aiheesta muualla == * Pekka Wahlstedt: Uskonto kyydittää poliitikkoja. Helsingin sanomat 18.11.2007. Luokka:Suomalaiset politiikan tietokirjat Luokka:Vuoden 2007 kirjat
Mario Ančić

Mario Ančić (s. 30. maaliskuuta 1984 Split) on kroatialainen entinen tennispelaaja. Hän aloitti ammattilaisuransa vuonna 2001 ja oli parhaimmillaan ATP:n maailmanrankingissa sijalla seitsemän. Helmikuussa 2011 Ančić ilmoitti lopettavansa tennisuransa loukkaantumisten takia. Ančić voitti urallaan kaksinpelissä kolme ammattilaisturnausta: 's-Hertogenboschissa vuosina 2005 ja 2006 sekä Pietarissa vuonna 2006. Nelinpelissä hän voitti viisi turnausta. Grand Slam -turnausten kaksinpeleissä hän ylsi välieriin Wimbledonissa 2004 ja puolivälieriin Ranskan avoimissa 2006 sekä Wimbledonissa 2006 ja 2008. Kolmessa viimeksi mainitussa hän hävisi Roger Federerille voittamatta erääkään. Vuoden 2002 Wimbledon-turnauksen ensimmäisellä kierroksella Ančić voitti Federerin, ja sen jälkeen Federer oli nurmikentillä voittamaton vuoden 2008 Wimbledonin loppuotteluun saakka. Vuoden 2006 lopussa Ančić oli maailmanrankingissa yhdeksäntenä, mutta sairastelut ja loukkaantumiset pilasivat hänen osaltaan vuoden 2007, ja vuoden 2008 alkupuolella hän oli rankingissa heikoimmillaan sijalla 136. Ateenan 2004 kesäolympialaisissa Ančić saavutti Ivan Ljubičićin parina nelinpelissä pronssia. Kaksinpelissä hän hävisi ensimmäisellä kierroksella Tommy Haasille. Pekingin 2008 olympialaisista hän joutui vetäytymään sairastumisen vuoksi. ==Lähteet== *Mario Ančić ATP:n tietokannassa ===Viitteet=== Luokka:Kroatialaiset tennispelaajat Luokka:Kroatialaiset olympiamitalistit Luokka:Vuonna 1984 syntyneet Luokka:Elävät henkilöt
Canon EOS 10D

Canon EOS 10D on japanilaisyhtiö Canonin valmistama puoliammattilaisille suunnattu digitaalinen järjestelmäkamera. Se julkaistiin 27. helmikuuta 2003. Kamerassa on 6,3 megapikselin CMOS-kenno, ja sillä pystyy kuvaamaan enintään kolme kuvaa sekunnissa. Kameran runko on valmistettu magnesiumista. Se painaa ilman akkua 790 grammaa. Canon EOS 10D:n vastaava kuluttajamalli on EOS 300D. == Lähteet == == Aiheesta muualla == EOS 10D
Tim Wiese

Tim Wiese (s. 17. joulukuuta 1981 Bergisch Gladbach, Nordrhein-Westfalen, Saksa) on saksalainen entinen jalkapallomaalivahti ja showpainija, joka edusti jalkapallossa viimeksi Saksan kahdeksannen sarjatason Dillingenia. Wiese muistetaan erityisesti vuosistaan Saksan Bundesliigan Werder Bremenin maalilla voitettuaan Saksan cupin vuonna 2009. Wiese kuului useita vuosia myös Saksan maajoukkueeseen ja esiintyi kuudessa A-maaottelussa. Jalkapallon maailmanmestaruuskilpailuissa 2010 Wiese saavutti MM-pronssia vaikkakaan ei varamaalivahtina pelannut otteluakaan. Siirryttyään jalkapallouralta kehonrakennukseen Wiese on esiintynyt muutamissa WWE-showpainiorganisaation tapahtumissa. == Lähteet == Luokka:Saksalaiset jalkapallomaalivahdit Luokka:Showpainijat Luokka:Vuonna 1981 syntyneet Luokka:Elävät henkilöt
Jason Kidd

Jason Frederick Kidd (s. 23. maaliskuuta 1973 San Francisco, Kalifornia) on yhdysvaltalainen koripallovalmentaja ja aktiiviuransa lopettanut koripalloilija. Kidd keräsi NBA-uransa aikana 107 tripla-tuplaa, joka on kautta aikain kolmanneksi paras lukema. Hänet valittiin kymmenen kertaa NBA:n tähdistöotteluun. Tulokaskaudellaan 1994–1995 hänet valittiin NBA:n vuoden tulokkaaksi. Yhdysvaltain maajoukkueessa Kidd voitti olympiakultaa Sydneyssä 2000 ja Pekingissä 2008. Kidd ilmoitti lopettavansa koripalloilijanuransa kauden 2012–2013 jälkeen. Paria päivää aikaisemmin Grant Hill, joka oli jakanut NBA:n vuoden tulokkaan palkinnon Kiddin kanssa vuonna 1995, oli ilmoittanut lopettavansa uransa. 12\. kesäkuuta 2013 Kidd nimitettiin NBA- seura Brooklyn Netsin päävalmentajaksi. Hän edusti seuraa aiemmin pelaajana sen pelatessa vielä New Jerseyssä. Heinäkuussa 2014 Kidd siirtyi NBA-seura Milwaukee Bucksin päävalmentajaksi kolmivuotisella sopimuksella. Bucks antoi Netsille korvauksena kaksi NBA:n varaustilaisuuden toisen kierroksen varausvuoroa. Tammikuussa 2018 Kidd erotettiin tehtävästään. Paluun valmennustehtäviin Kidd teki kaudeksi 2019–2020, kun hän liittyi Los Angeles Lakersin valmennusjohtoon apuvalmentajana. == Saavutukset == * NBA-mestari 2011 * NBA:n vuoden tulokas 1995 * NBA:n vuoden herrasmiespelaaja 2013 * kymmenen kertaa NBA:n tähdistöottelussa (1996, 1998, 2000–2004, 2007–2008, 2010) * viisi kertaa NBA:n ykköstähdistössä (1999–2002, 2004) * kerran NBA:n kakkostähdistössä (2003) * olympiakultaa 2000 ja 2008 * Amerikan-mestaruus 1999, 2003 ja 2007 == Lähteet == == Aiheesta muualla == * Pelaajakortti NBA:n sivuilta Luokka:Yhdysvaltalaiset koripalloilijat Luokka:Yhdysvaltalaiset koripallovalmentajat Luokka:Yhdysvaltalaiset olympiavoittajat Luokka:Vuonna 1973 syntyneet Luokka:Elävät henkilöt
Aleksandr Parygin

Aleksandr Vladimirovitš Parygin (; s. 25. huhtikuuta 1973 Almaty) on kazakstanilainen nykyaikainen viisiottelija ja olympiavoittaja. Hän voitti kultaa Atlantan olympialaisissa 1996. Parygin edusti Australiaa Ateenan olympialaisissa 2004. ==Lähteet== Luokka:Kazakstanilaiset nykyaikaiset viisiottelijat Luokka:Australialaiset nykyaikaiset viisiottelijat Luokka:Kazakstanilaiset olympiavoittajat Luokka:Vuonna 1973 syntyneet Luokka:Elävät henkilöt
Len Cariou

Leonard Joseph ”Len” Cariou (s. 30. syyskuuta 1939) on kanadalainen näyttelijä, joka tunnetaan erityisesti rooleistaan musikaaleissa. Cariou aloitti näyttelemisen Stratfordissa, Ontariossa, jossa hän esitti monia klassisia rooleja, kuten monia William Shakespearen näytelmien päähenkilöitä. Hän teki Broadway-debyyttinsä vuonna 1968. Ensimmäisen pääroolinsa hän sai elokuvan Kaikki Eevasta musikaaliversiossa Applause. Hän sai siitä Tony -ehdokkuuden parhaaksi näyttelijäksi musikaalissa. Vuonna 1979 hän voitti Tonyn ja Drama Desk -palkinnon roolistaan Sweeney Toddina Stephen Sondheimin samannimisessä musikaalissa. Cariou on toiminut myös lukijana äänikirjoissa. Vuonna 2004 hän sai paikan American Theatre Hall of Famessa. == Aiheesta muualla == * *Len Cariou biography Luokka:Kanadalaiset televisionäyttelijät Luokka:Kanadalaiset elokuvanäyttelijät Luokka:Grammy-palkinnon saajat Luokka:Vuonna 1939 syntyneet Luokka:Elävät henkilöt Luokka:Tony-palkinnon saajat